Lloret de Mar acull una exposició de l’Associació de Càmpings de Girona
20 de juny de 2017 Accions promocionals
Està exposada fins el 25 de juny al passeig Manel Bernat
“El càmping, un estil de vida”, una exposició que mostra amb imatges inèdites la gran evolució dels més de 60 anys de càmping a les comarques gironines, es pot visitar des d’avui i fins al 25 de juny al passeig Manel Bernat de Lloret de Mar.
La mostra inclou un total de 115 fotografies, algunes d’elles inèdites, distribuïdes en set originals mòduls amb forma de tenda de campanya. Hi ha un mòdul dedicat a l’entorn privilegiat on estan ubicats els càmpings gironins i on es reflecteix el paper dels establiments com a promotors de la Costa Brava i dels Pirineus.
L’exposició és itinerant i fins l’octubre fa un recorregut per 17 localitats: es va iniciar a Sant Antoni de Calonge (del 25 d’abril a l’1 de maig), després ha passat per Girona (a la seu de la Generalitat, del 3 al 22 de maig), Sant Feliu de Guíxols (de l’1 al 7 de juny) i Begur (del 9 al 15 de juny). Posteriorment es portarà a Sant Pere Pescador (del 27 de juny al 6 de juliol), Platja d’Aro (del 8 al 19 de juliol), Blanes (del 21 al 30 de juliol), Pals (de l’1 al 10 d’agost), Roses (del 12 al 20 d’agost), Colera (del 22 al 27 d’agost), Tossa de Mar (del 29 d’agost al 3 de setembre), Castelló d’Empúries (del 2 a l’11 de setembre), Torroella de Montgrí-l’Estartit (del 13 al 24 de setembre), i l’Escala (del 26 de setembre al 2 d’octubre). La mostra també ha anat a Barcelona (al saló B-Travel, del 20 al 23 d’abril). A partir de l’octubre la mostra s’instal·larà a la Facultat de Turisme de la Universitat de Girona